Source: https://www.riigiteataja.ee/akt/129082015007
Timestamp: 2019-12-10 17:28:04+00:00
Document Index: 3480792

Matched Legal Cases: ['§ 10', '§ 65', '§ 12', '§ 10', '§ 12', '§ 92']

§ 10 Logo ja Euroopa Liidu embleemi kasutamine objekti tähistamisel
RT I, 29.08.2015, 7
Vastu võetud 12.11.2010 nr 109
RT I, 22.11.2010, 2
Määrus kehtestatakse „Euroopa Liidu ühise põllumajanduspoliitika rakendamise seaduse” § 65 alusel.
Määrusega kehtestatakse maaelu arengu toetuse (edaspidi toetus) andmisest ja kasutamisest teavitamise vahendid ja kord, toetuse andmise avalikustamise, toetatud objektide tähistamise ning Maaelu Arengu Euroopa Põllumajandusfondi (EAFRD) osalusele viitamise kord kooskõlas komisjoni määruse (EÜ) nr 1974/2006, milles sätestatakse nõukogu määruse (EÜ) nr 1698/2005 (Maaelu Arengu Euroopa Põllumajandusfondist (EAFRD) antavate maaelu arengu toetuste kohta) kohaldamise üksikasjalikud eeskirjad (ELT L 368, 23.12.2006, lk 15–73, artikli 58 lõikega 3 ja nõukogu määruse (EÜ) nr 1698/2005 Maaelu Arengu Euroopa Põllumajandusfondist (EAFRD) antavate maaelu arengu toetuste kohta (ELT L 277, 21.10.2005, lk 1–40) artikli 18 lõike 4 alusel heaks kiidetud „Eesti maaelu arengukavaga 2007–2013” (edaspidi arengukava).
(2) Avalikkuse teavitamiseks tähistab toetuse saaja asjakohase projekti või tegevuse logo ja Euroopa Liidu embleemiga määruses sätestatud korras.
(1) Arengukava logo koosneb maaelu sümboliseerivast ringikujulisest kujutisest ja selle juurde kuuluvast tekstist „Euroopa Liit maaelu arenguks” (lisa, joonised 1 ja 2).
(2) Arengukava logo kasutatakse määruses ning selle lisas esitatud kujul.
(1) Arengukava logo võib kasutada ringtaustaga (lisa, joonis 1) või ilma ringtaustata (lisa, joonis 2).
(3) Arengukava logo kirjatüübiks on Baker Signet (Regular) (lisa, joonis 3).
(1) Arengukava logo kasutatakse värvilisena. Kui trükitehnilistel põhjustel ei ole arengukava logo võimalik värviliselt kujutada, võib logo kasutada must-valgena (lisa, joonis 4).
(1) Arengukava logo kasutatakse koos Euroopa Liidu embleemiga. Euroopa Liidu embleemi värvid, embleemi graafiline kirjeldus ja standardvärvide määratlus on esitatud komisjoni määruse (EÜ) nr 1974/2006 lisa IV punktis 4.1.
(3) Euroopa Liidu embleemi all tuleb kasutada teksti „Maaelu Arengu Euroopa Põllumajandusfond: Euroopa investeeringud maapiirkondadesse”.
(1) Nõukogu määruse (EÜ) nr 1698/2005 artikli 63 kohase toetuse, välja arvatud artikli 63 punktis a nimetatud 2. jao kohase toetuse puhul kasutatakse lisaks komisjoni määruse (EÜ) nr 1974/2006 lisa VI punktis 4.2 esitatud Euroopa Liidu Leader-logole Eesti Leader-logo koos Euroopa Liidu embleemiga (lisa, joonis 5).
(4) Kui toetuse abil rahastatud objekti ei ole tehnilistel põhjustel võimalik logoga tähistada, paigaldab toetuse saaja oma esindusruumi § 12 lõigetes 1–3 sätestatud nõuete kohase infosildi. Meenele, sealhulgas väiksemale töövahendile, paigutatakse nimetatud juhul üksnes §-s 6 sätestatud nõuete kohane Euroopa Liidu embleem.
§ 10. Logo ja Euroopa Liidu embleemi kasutamineobjekti tähistamisel
(1) Toetuse saaja tähistab toetuse abil rahastatud objekti logo ja Euroopa Liidu embleemi kandva § 12 lõigetes 1–3 sätestatud nõuete kohase infosildiga või lisab need objektile tootmise käigus olenevalt objekti laadist ja selles määruses sätestatud tingimuste kohaselt.
(1) Kui toetuse abil on ehitatud ehitis või infrastruktuuriobjekt, mille investeeringu kogusumma on suurem kui 50 000 eurot, tähistab toetuse saaja selle suure infosildiga. Suurel infosildil peavad olema arengukava logo ja Euroopa Liidu embleem ning need peavad katma infosildist vähemalt 25% (lisa, joonis 6). Suur infosilt peab sisaldama ka objekti lühikirjeldust.
(2) Kui toetuse abil on soetatud mittepaikne objekt või investeeringu kogusumma on kuni 50 000 eurot, tähistab toetuse saaja selle väikese infosildiga. Väikesel infosildil peavad olema arengukava logo ja Euroopa Liidu embleem (lisa, joonis 7).
(3) Leader-telje raames rahastatav kohalik tegevusgrupp paigaldab Leader-infosildi oma tegevuskohta. Leader-telje raames rahastatava kohaliku tegevusgrupi tegevuskohas kasutataval Leader-infosildil kasutatakse Euroopa Liidu Leader-logo koos Eesti Leader-logo ja Euroopa Liidu embleemiga. Infosilt peab sisaldama ka asjakohase kohaliku tegevusgrupi nime (lisa, joonis 8).
Toetuse abil rahastatud projekti tähistamiseks või tähistamiseks vajaliku vahendi tootmiseks mõeldud digitaalse logo, infosildi näidise ja Euroopa Liidu embleemi teeb toetuse saajale avalikult kättesaadavaks Maaeluministeerium oma veebilehel või selle kaudu.
Toetuse andmine avalikustatakse „Euroopa Liidu ühise põllumajanduspoliitika rakendamise seaduse” § 92 kohaselt.
Lisa Objektide tähistamine logode ja Euroopa Liidu embleemiga